cyanic-selkie/wikianc huggingface dataset:
Santeri Lukka
Seuraura
Kaudeksi 2015–2016 Lukka teki KalPan kanssa 2+1-vuotisen sopimuksen. Hänen varsinainen tulokaskautensa SM-liigassa toi 57 runkosarjaottelussa tehot 6+17=23, joilla Lukka oli KalPan tehokkain puolustaja ja neljänneksi paras pistemies. Hän voitti koko SM-liigan tulokaspuolustajien pistepörssin ja sijoittui tulokkaiden pistepörssissä viidenneksi. Lukan kausi päättyi kuitenkin loukkaantumiseen aivan runkosarjan viimeisillä kierroksilla, eikä hän pelannut enää pudotuspelien ensimmäisellä kierroksella. Joulukuussa 2016 Lukka teki KalPan kanssa vuoden mittaisen jatkosopimuksen. Kauden 2016–2017 päätteeksi hän voitti SM-hopeaa.
Pukinmäen rautatieasema
Henkilöautot ja polkupyörät
Vuonna 2003 liikenne- ja viestintäministeriön tekemässä tutkimuksessa todettiin, että pyörällä tapahtuva liityntäliikenne oli vähentynyt alueella tapahtuvan ilkivallan vuoksi, vaikka alueella tapahtuvaan liityntäliikenteeseen polkupyörä soveltuu hyvin. Siksi Pukinmäen rautatieasema valittiin yhdeksi pyöräkaappien kokeilukohteeksi. Vuoden 2003 tehdyn tutkimuksen mukaan Pukinmäen aseman pyöräpaikkojen täyttöaste oli vain noin 20 prosenttia. Asemalle asennettiinkin viisi Ovella Systemsin lukittavaa Velodoor-pyöräkaappia; yhden kaapin arvo on noin 6 000 euroa. Alun perin pyöräkaapit asennettiin aseman länsipuolelle ostoskeskuksen tuntumaan. Ongelmaksi muodostui talvisin lumen auraaminen pyöräkaappien eteen. Myöhemmin pyöräkaapit siirrettiin Eskolantien puoleiseen alikulkutunneliin, jossa ne olivat paremmin suojassa lumelta.
Santeri Lukka
Seuraura
Lukka siirtyi kaudeksi 2018–2019 kahden vuoden mittaisella sopimuksella Turun Palloseuraan. Kesken kauden 2019–2020, lokakuussa 2019 hänen sopimuksensa joukkueen kanssa kuitenkin purettiin yhteisymmärryksessä. Lukka teki samana päivänä kevääseen 2021 asti ulottuvan sopimuksen Hämeenlinnan Pallokerhon kanssa. Joukkuetta valmentavat hänelle Jukureista ja A-maajoukkueesta tuttu Antti Pennanen sekä Jukureista tuttu Timo Turunen.
Pukinmäen rautatieasema
Henkilöautot ja polkupyörät
YTV:n tekemän tutkimuksen mukaan tammikuussa 2001 Pukinmäen liityntäpysäköintiä käytti keskimäärin 70 autoa ja 26 pyöräilijää vuorokaudessa.
Santeri Lukka
Seuraura
Kaudeksi 2021–2022 Lukka palasi 1+2-vuotisella, molemminpuolisen option sisältävällä sopimuksella kasvattajaseuraansa Porin Ässiin. Lukka kärsi paljon loukkaantumisista. Hän teki lopulta 31 ottelussa vain neljä syöttöpistettä.
Pukinmäen rautatieasema
Bussit
Pukinmäen asemalle tulee myös busseja, jotka tuovat matkustajia lähialueilta rautateille:
Seuraava kuvaaja kuvaa Pukinmäen asemalta lähtevien ja sinne tulevien matkustajien kulkutapaa vuonna 2010.
Santeri Lukka
Seuraura
Huhtikuussa 2022 Lukka ilmoitti lopettaneensa pelaajauransa ja Ässät uutisoi hänen aloittavan seurassa puolustajien kehitysvalmentajana U16-U20-vaiheessa kaksivuotisella sopimuksella.
Pukinmäen rautatieasema
Informaatiojärjestelmä
200px|pienoiskuva|Vuonna 2007 asennettu Adtranzin valmistava laiturinäyttö Pukinmäen rautatieasemalla, raiteella 4. Ratahallintokeskus aloitti vuonna 2007 rakentaa uutta, reaaliaikaista matkustajainformaatio- ja kuulutusjärjestelmää. Samana vuonna Pukinmäen asemalle asennettiin neljä uutta Adtranzin valmistamaa raidemonitoria sekä vanhojen näyttöjen tilalle kolme Mitronin valmistamaa 32 tuuman apunäyttöä. Lisäksi asemalle asennettiin myös valaistuja opasteita sekä julistekehyksiä painettuja aikatauluja varten.
Santeri Lukka
Maajoukkueura
Lukka on pelannut Suomen A-maajoukkueessa kolme ottelua. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenalla Valko-Venäjää vastaan. Lukka merkittiin Suomen kakkospuolustajapariin Juuso Riikolan viereen. Hän teki ottelussa myös ensimmäisen A-maajoukkuemaalinsa. Lukan MM-leiritys päättyi kuitenkin loukkaantumiseen heti debyytin jälkeen.
Pukinmäen rautatieasema
Informaatiojärjestelmä
Asemalla on automaattinen kuulutusjärjestelmä, joka on vuodesta 2006 lähtien varoittanut ohikulkevista K-junista.
Lämmitys ja valaistus
Rautatieasemalla energiaa kuluu lähinnä lämmitykseen ja valaistukseen. Nykyisellä asemalla lämmitysenergiaa kuluttavat erityisesti portaiden ja lasitetun hissikuilun lämmitys. Niiden lämmittämiseen kului vuonna 2009 yhteensä 46 124 kWh. Valaistukseen kului vuonna 2009 yhteensä 107 622 kWh.
FS D’Estrées (1897)
D’Estrées oli Ranskan laivaston D’Estrées-luokan panssarikansiristeilijä.
Pukinmäen rautatieasema
Lämmitys ja valaistus
200px|pienoiskuva|Vuonna 2013 asennettu LED-valaisin Pukinmäen rautatieasemalla. Radan ylläpitäjänä toimivan Liikenneviraston tavoitteena on vähentää radanpidon energiankulutusta 10 prosentilla vuoteen 2020 mennessä. Vuonna 2012 aloitettiin rautatiealueiden valaistussaaneraus, jonka tarkoituksena on saada aikaan merkittävää energiansäästöä vaihtamalla vanhat elohopeahöyrylamput uusiin energiaa säästäviin LED-valaisimiin. Pukinmäessä valaisimet vaihdettiin vuosien 2012 ja 2013 välisenä aikana. Tuolloin asemalla vaihdettiin laiturikatoksen kaikki 84 kappaletta 80 W:n elohopealamppua ja portaiden 31 kpl 80–250 W:n elohopealamppua uusiin LED-valaisimiin. Laiturille asennettiin yhteensä 84 kpl 14–28 W:n LED-valaisinta, ja portaisiin asennettiin yhteensä 33 kpl 19–42 W:n LED-valaisinta.
Meluhaitta ja turvallisuus
Pukinmäen rautatieaseman laituri on tuulinen ja liikennemelu on voimakasta. Rautatieliikenteen lisäksi meluhaittaa aiheuttaa aseman alla kulkeva Kehä 1. Ongelmaa on yritetty ratkaista rakentamalla meluesteitä kehätien varteen, mutta melu on edelleen häiritsevä. Pukinmäen ohi kulkevien junien maksiminopeus voi olla jopa 160 km/h. Helsingin kaupungin ympäristökeskuksen teettämän tutkimuksen mukaan aseman melutaso voi nousta jopa yli 70 dB:iin.
Aiheesta muualla
Ilmakuvia asemasta kesältä 1983 Kuvia purettavasta Pukinmäen vanhasta asemarakennuksesta keväältä 2010
FS D’Estrées (1897)
Valmistus
Alus tilattiin Rochefortin laivastontelakalta, missä köli laskettiin maaliskuussa 1897. Alus laskettiin vesille vielä samana vuonna 27. lokakuuta ja otettiin palvelukseen 1899.
Palvelus
Alus siirrettiin ensimmäisen maailmansodan alkaessa Kanaalista Lähi-itään ja edelleen Punaisellemerelle 1916. Alus modernisoitiin La Ciotat’n telakalla, jonka jälkeen se jatkoi palvelustaan Kaukoidässä. Alus poistettiin alusluettelosta lokakuussa 1922 ja romutettiin 1924.
Auguste Pahl
Auguste Pahl (23. marraskuuta 1855 – 24. heinäkuuta 1965) oli pitkäikäinen saksalainen.
Pahl oli maailman vanhin elossa oleva ihminen toukokuusta 1963 kuolemaansa heinäkuussa 1965. Häntä edelsi kyseisen kunnian haltijana Margarethe Zinndorf ja seurasi Hannah Smith.
Santeri Lukka
Pelityyli
Jatkoaika.com -verkkolehden mukaan Lukka on pelityyliltään kiekollinen puolustaja, joka tukee mielellään hyökkäyksiä. HPK:n urheilutoimenjohtaja Mika Toivolan mukaan hän on kiekollinen ja hyvä yleispuolustaja, joka pystyy pelaamaan luotettavasti isot minuutit ja on kova taistelija.
Auguste Pahl
Pahl kuoli alle 110-vuotiaana, mikä nykyään on vanhimmalta elossa olevalta ihmiseltä poikkeuksellista. Hän oli tarkkaan ottaen 109 vuoden, 8 kuukauden ja 1 päivän ikäinen.
FS Infernet (1899)
Infernet oli Ranskan laivaston D'Estrées-luokan panssarikansiristeilijä.
Valmistus
Alus tilattiin Bordeauxista Forges et Chantiers de la Girondelta, missä köli laskettiin joulukuussa 1896. Alus laskettiin vesille 7. syyskuuta 1899 ja otettiin palvelukseen 1900.
Palvelus
Alus ajoi matalikolle 22. marraskuuta 1910.
Arthur Pigou
Arthur Cecil Pigou (18. marraskuuta 1877 – 7. maaliskuuta 1959) oli englantilainen ekonomisti, joka tunnetaan erityisesti hyvinvoinnin taloustiedettä käsittelevästä tutkimustyöstään.
Pigou opiskeli Alfred Marshallin johdolla Cambridgen yliopistossa ja myöhemmin seurasi Marshallia yliopiston poliittisen taloustieteen professorina. Tässä tehtävässä Pigou toimi vuosina 1908–1943.
Pigoun tunnetuimpiin tutkimuksiin kuuluu hänen kielteisten ulkoisvaikutusten korjaamiseen suunnittelemansa vero. Näistä nykyisin haittaveroiksi kutsuttavista veroista käytetään myös nimitystä Pigoun verot.
Secret Combination: The Album
Secret Combination: The Album on kreikkalaisen laulaja Kalomoírain neljäs studioalbumi. Se julkaistiin 30. kesäkuuta 2008 levymerkillä Heaven Music.
Walt Disney Pictures
Walt Disney Pictures on yhdysvaltalainen elokuvastudio, jolla on studioita Yhdysvalloissa ja Japanissa. Se on The Walt Disney Companyn elokuvatuotannon päästudio. Walt Disney Pictures on osa yhtiön Walt Disney Studios -tytäryhtiötä. Walt Disney Pictures perustettiin vuonna 1983, ja se on keskittynyt lastenelokuviin. Yhtiön ensimmäinen elokuva oli Hiidenpata vuodelta 1985.
Aiheesta muualla
The Walt Disney Company
Jalkapallon Euroopan-mestaruuskilpailujen 2008 kokoonpanot
Tämä sivu esittelee vuoden 2008 jalkapallon Euroopan-mestaruuskilpailujen 16 osallistujajoukkuetta. Joukkueiden kapteenit on merkitty (c)-merkillä. Joukkueissa tulee olla 23 pelaajaa, joista kolmen täytyy olla maalivahteja.
Mika Sundqvist
Yrjö Mikael ”Mika” Sundqvist (22. helmikuuta 1947 Kihniö – 7. elokuuta 2021 Kihniö) oli suomalainen musiikkituottaja, kevyen musiikin säveltäjä ja sanoittaja, muusikko ja laulaja. Sundqvistin omistamalla MSL-studiolla äänitettiin suuri joukko suomalaisia äänilevyjä, erityisesti suuri osa Poko Rekordsin tuotannosta. Myös valtaosa Juice Leskisen levytyksistä tehtiin hänen studiollaan.
Lapsuus ja nuoruus
Yrjö Mikael Sundqvist syntyi 22. helmikuuta 1947 Kihniön Korhoskylässä Yli-Moisio-nimisellä pientilalla. Hänen vanhempansa olivat Toivo ja Kerttu Sundqvist. Lapsi sai ensimmäisen nimensä runoilija Yrjö Jylhän mukaan. Myöhemmin hänet tunnettiin kuitenkin Mikana.
Kihniöstä Sundqvistin perhe muutti 1950-luvun alussa Tampereen Kuokkamaantielle, kun Mika oli neljävuotias. Aiemmin sorvarina työskennellyt Toivo-isä valmistui myöhemmin opettajaksi ja sai työpaikan kansakoulun puu- ja metallityön opettajana Lempäälästä, jolloin perhe muutti sinne. Lempäälässä Mika asui 7–8-vuotiaasta aina 1970-luvun alkuun saakka.
Sundqvist soitti lapsuudessaan klarinettia lempääläisen partiolippukunnan torvisoittokunnassa. Hän kuitenkin lopetti sen 1960-luvun alkupuolella kuultuaan radiosta The Sounds -yhtyeen version kappaleesta ”Emma” sekä pian sen jälkeen brittiläistä musiikkia, kuten Beatlesia, josta tuli hänen suosikkiyhtyeensä.
Muusikon ura
Sundqvist soitti 1970-luvun alkupuolella bassokitaraa Paula Koivuniemen ja Irwin Goodmanin taustayhtyeissä. Vuonna 1974 Jukka Rautiainen pyysi hänet mukaan Alwari Tuohitorvi -yhtyeeseen, josta kolme jäsentä oli juuri eronnut asepalveluksen vuoksi. Yhtye oli erittäin suosittu keräten monella paikkakunnalla Hurriganesin veroisia yleisömääriä. Myöhemmin se teki musiikkia englanniksi, jolloin yhtyeen nimi lyhentyi muotoon Alwari T.
Sundqvistin ensimmäinen sooloalbumi, Aurinkolaiva, julkaistiin kesällä 1977. Levyn muut muusikot olivat Heikki Silvennoinen (kitara), Seppo Tammilehto (rummut ja lyömäsoittimet) ja Jouko Laivuori (kosketinsoittimet ja klarinetti). Kappaleet olivat pääasiassa Sundqvistin itse kirjoittamia, poikkeuksena Jack Brucen ”Theme for an Imaginary Western”, jonka Tammilehto käänsi suomeksi nimellä ”Testamentti sinulle”. Sundqvistin mukaan Aurinkolaivaa myytiin noin 7 000 – 8 000 kappaletta, mikä oli hänelle pettymys, koska Alwari Tuohitorven albumit olivat myyneet lähelle kultalevyrajaa. Samana syksynä Sundqvist osallistui Syksyn säveleen kappaleella ”Sitari ja linnanneito” ja sijoittui kahdeksanneksi. Kappale syntyi niin myöhään, ettei se ehtinyt Aurinkolaiva-albumille.
Alwari Tuohitorvi hajosi syksyllä 1979, kun siitä lähtivät Sundqvist, Seppo Tammilehto ja Seppo Alajoki. Jukka Rautiainen kasasi uuden kokoonpanon, joka jatkoi kevääseen 1981 asti.
Sundqvistilta ilmestyi loppuvuodesta 1979 single ”Moottoripyörä on moottoripyörä”. Se oli äänitetty jo kesäkuun alussa, kun Alwari Tuohitorvi oli vielä toiminnassa. Sundqvist on sanonut ehdottaneensa kappaletta mukaan yhtyeen samanvuotiselle albumille Paimenpojan tanssiinkutsu, mutta muut jäsenet olivat kieltäytyneet. Sundqvist teki kappaleen soolona, ja siitä tuli hänen uransa suurin hitti. Samalla alkoi hänen uransa taloudellisesti menestynein ajanjakso, joka jatkui noin vuosiin 1982–1983 asti. Keikkoja oli paljon, niistä maksettiin hyvin ja yhtyeeseen verrattuna palkkioissa oli vähemmän jakajia.
Kun Alwari Tuohitorvi teki viimeisiä keikkojaan, Sundqvist oli alkanut työstää sooloalbumiaan Non-stop!. Samalla kasattiin lyhytaikainen Nonstop-yhtye, johon kuuluivat Sundqvist (laulu ja bassokitara), Seppo Tammilehto (rummut ja laulu), Juhani ”Jussi” Ruponen (kitara ja stemmalaulu) sekä Sunqvistin pikkuserkku Tapani ”Poke” Mäenpää. Albumilla oli vaikutteita Beatlesilta kansitaidetta myöten, sillä se oli kopio Beatlesin albumista Help!. Kappaleet olivat pääosin Sundqvistin itsensä kirjoittamia, kappaleen ”Henkipatto” tekijäksi oli merkitty Nonstop-yhtye. Mukana oli myös ”Moottoripyörä on moottoripyörä”, jonka noustessa hitiksi Sundqvist olisi halunnut ottaa albumista uuden painoksen moottoripyöräaiheisilla kansilla.
Sundqvistin kaiken soolomateriaalin kuten myös Alwari Tuohitorven musiikin oli julkaissut EMI, mutta vuonna 1980 hän vaihtoi levy-yhtiötä Matin ja Tepon perustamalle M&T Productionille. Saman vuoden lopulla ilmestyi Sundqvistin kolmas albumi Moottoripyörä on moottoripyörä, joka oli tehty loka-marraskuussa kiireessä joulumarkkinoita silmälläpitäen. Albumilla on muun muassa uusi versio nimikappaleesta. Myös tämän levyn teossa oli mukana Nonstop-yhtye.
Vuonna 1981 Sundqvist pyrki Syksyn säveleen kappaleella ”Voe voe ku haetari vuotaa”. Kappale ei yltänyt loppukilpailuun, mutta pääsi Syksyn sävel satoa -nimiseen ohjelmaan. Sen sijaan vuonna 1982 hän voitti Syksyn sävelen kappaleellaan ”Hormoonihiiret”. Samana syksynä tehtiin myös Sundqvistin neljäs albumi, joka kantoi samaa nimeä Hormoonihiiret. Kaikki kappaleet olivat Sundqvistin kirjoittamia, paitsi ”Minä ja baarityttö”, jonka oli tehnyt Jyrki Paavola. Levyn vanhaa materiaalia oli ”Voe voe ku haetari vuotaa”. Hormoonihiiret-albumia myytiin ensimmisen kuukauden aikana 25 000 kappaletta, ja kokonaismyynniksi muotoutui noin 33 000 myytyä levyä. Siitä myönnettiin seuraavana vuonna 1983 kultalevy, ja vanavedessä myös edellinen albumi Moottoripyörä on moottoripyörä myi kultaa.
Vuodet 1980–1983 olivat Sundqvistille kiireisiä. Soolouran lisäksi hänen työmääräänsä lisäsivät mainosmusiikkiprojektit ja studiotyöt hänen omalla MSL-studiollaan. Keikkamäärät olivat suurimmillaan vuoden Syksyn sävel -voiton jälkeen vuosina 1982–1983, jolloin hänellä oli tapana tehdä neljä-viisi esiintymistä viikossa, minkä tuplaantui keväällä, kun mukaan tulivat myös päiväkeikat.
Sundqvistin viides albumi, Sade, ilmestyi vuonna 1984. Hän teki albumia pääasiassa Jussi Halmeen kanssa MSL-studiolla silloin kun oli muiden studiotöiden lomassa aikaa. Sundqvist ja Halme olivat tehneet jo aiemmin jonkin verran yhteistyötä, joka lisääntyi tulevina vuosikymmeninä. Musiikillisesti Sade-albumi nojasi pop-iskelmmän suuntaan. Rummut soitettiin Linn-rumpukoneella, jolla myös tehtiin kaikki kappaleet. Levyn materiaaliin kuuluu muun muassa ”Via Dolorosa”, jolla Paula Koivuniemi pyrki euroviisuihin. ”Joka päivä samanlainen” on käännöskappale laulusta ”Every Day I Have to Cry”. Toinen käännös on ruotsalainen kansanlaulu ”Gabrielle”, josta ruotsalainen Hootenanny Singers esitti 1960-luvulla menestyksekkään version. Sade-albumia myytiin noin 10 000 kappaletta, eikä se saavuttanut suurempaa listamenestystä. Albumi oli samalla Sundqvistin viimeinen M&T:lle, eikä hän julkaissut uutta studioalbumia pitkään aikaan.
Myöhemmin Sundqvist keikkaili muun muassa haitaristi Veli-Matti Järvenpään kanssa nimellä Veli-Matti Järvenpää & Mika Sundqvist Tex Mex Duo.
Sundqvist sävelsi ja sanoitti kappaleita myös muille artisteille, esimerkiksi Popedan vuoden 1992 ”Kersantti Karoliina” -hitin sanoitus oli Sundqvistin käsialaa. Sundqvist teki myös tilaustyönä moottoriurheilusankareista kertovia kappaleita: ”Häkkisen Mika” (1998), Tommi Mäkisestä kertova ”Puuppolan paholainen” (2001) sekä Marcus Grönholmista kertova ”Marcus” (2003, uusi versio 2007).
Mika Sundqvist käytti sanoittajana myös salanimeä Mr. Spirit. Popedan vuoden 1984 Harasoo-albumilla Sundqvistin nimi on kannessa muodossa ”Ludmila Sundqvistova” (albumi oli hyvin ”Venäjä-henkinen”, ja kannetkin kuvattiin Moskovassa). Levyn ”Palle & The Boys” -kappaleessa taustalla kuuluva, falsetissa laulettu ”venäläinen sopraano” -osuus oli Sundqvistin laulama. Tämän lisäksi Sundqvist teki mainosmusiikkia, kuten 1990-luvulla huvipuisto Visulahden tv-mainoksen musiikin sekä huvipuisto Wasalandian tunnuskappaleen.
Łódźin voivodikunta
Łódźin voivodikunta on yksi Puolan 16 voivodikunnasta eli läänistä. Se sijaitsee sisämaassa Puolan keskiosassa. Voivodikunnassa on arviolta 2 493 603 asukasta (vuonna 2015) ja sen pinta-ala on 18 218,95 neliökilometriä. Sen pääkaupunki on Łódź.
LANBY
LANBY (Large Automatic Navigation Buoy) on miehittämätön kelluva merenkulun turvalaite.
Vaikka valtaosa majakkalaivoista korvattiinkin erityisesti toisen maailmansodan jälkeen kasuunimajakoilla, niin silti oli edelleen paikkoja joihin kasuunien rakentaminen tuli liian kalliiksi. Tästä syystä brittien majakkajärjestö, Trinity House, kehittikin tämän laitetyypin. Niitä on palveluksessa runsaasti.
LANBY on teräksinen, 95 tonnia painava pyöreä 12,2 metrin läpimittainen tasakantinen lautta, jonka keskellä on niin ikään 12,2 metriä korkea majakkatorni. Majakka on sähkökäyttöinen ja alun perin niissä oli dieselgeneraattorit, jotka nykyisin ovat varalla. Päävirran kehittävät nykyisin aurinkopaneelit.
Runko on puolipallon muotoinen ja lautan keskipisteessä on ankkurointi.
Laitteisto on kauko-ohjattava ja sen toimintaa seurataan kaukovalvonnalla rannikolta käsin.
Pavel Kolobkov
Pavel Anatolevitš Kolobkov (, 22. syyskuuta 1969 Moskova) on venäläinen kalpamiekkailija ja olympiavoittaja. Kolobkovia pidetään laajasti yhtenä kaikkien aikojen parhaista kalpamiekkailijana.
Kolobkov on voittanut yhteensä kolme henkilökohtaista ja kolme joukkuemitalia viisissä eri olympiakisoissa. Hän saavutti joukkuekilpailussa pronssia jo Soulin 1988 olympialaisissa, joissa hän edusti Neuvostoliittoa. Henkilökohtaisen kultamitalin hän voitti Sydneyn 2000 olympialaisissa. Vielä Ateenassa 2004 hän sai pronssia.
Kolobkov harrasti lapsena kaunoluistelua ja uintia ja aloitti miekkailun kymmenvuotiaana ja nousi Neuvostoliiton maajoukkueeseen jo teini-ikäisenä. Kolobkovin valmentajana on toiminut pitkään B. Nikolaitšuk. Kolobkov on naimisissa ja hänellä on yksi vuonna 1992 syntynyt tytär.
Glasiologia
thumb|300px|Sulavaa jäätä Alaskassa
Glasiologia eli kryosfäärin geofysiikka tutkii jäätiköitä, jääpeitteitä, lunta, routaa ja jäätä sekä niihin liittyviä luonnonilmiöitä.
Se kuuluu geotieteisiin ja niveltyy läheisesti geofysiikkaan, geologiaan, klimatologiaan, meteorologiaan, hydrologiaan, biologiaan ja maantieteeseen. Kun Marsista, Kuusta ja muutamilta muilta taivaankappaleilta on löytynyt jäätä, glasiologia on saamassa uusia ulottuvuuksia.
Glasiologiassa tutkitaan muun muassa jäätiköiden historiaa ja muutoksia ilmastonmuutoksen yhteydessä, routaa ja ikiroutaa, jäätiköiden vaikutusta ilmastoon ja päinvastoin, jään virtausfysiikkaa, vesistöjen jääpeitteitä ja jäässä eläviä elämänmuotoja. Se voidaan jakaa mannerjäätiköiden ja vuoristojäätiköiden tutkimukseen.
Glasiologiaa voi opiskella Helsingin yliopistossa Matemaattis-luonnontieteellisen tiedekunnan Fysikaalisten tieteiden laitoksella Geofysiikan osastolla.
Pitäjänmäen VPK
Pitäjänmäen VPK on Helsingin läntisin sopimuspalokunta. VPK on suorittanut palo- ja pelastustoimintaa vuodesta 1908. Pitäjänmäen VPK on helsinkiläisistä sopimuspalokunnista neljänneksi vanhin. Nykyisin VPK toimii Helsingin Pelastuslaitoksen reservipalokuntana. VPK:n osoite on Viinentie 6.
Johanna Booyson
Johanna Booyson (17. tammikuuta 1857 – 16. kesäkuuta 1968) oli pitkäikäinen eteläafrikkalainen.
Booyson on virallisesti Etelä-Afrikan historian vanhin ihminen, vaikka Moloko Temon väitettiin olleen 130-vuotias, kun hän äänesti vuonna 2004. Tämä tekisi Temosta maailman kaikkien aikojen vanhimman ihmisen - Guinnessin ennätysten kirja ei kuitenkaan tunnusta tätä.
Booyson oli 104-vuotias, kun Etelä-Afrikan tasavalta itsenäistyi Yhdistyneestä kuningaskunnasta täysin. Hän oli muutamien kuukausien ajan maailman vanhin elossa oleva ihminen. Häntä edelsi John Mosely Turner, mutta Booyson ehti olla maailmanennätyksen haltija vain muutaman kuukauden ajan ennen kuin kuoli 111-vuotiaana. Häntä seurasi ennätyksen haltijana Marie Bernátková.
Vålerenga Fotball
Vålerenga Fotball on oslolaisen urheiluseuran Vålerengens IF:n jalkapallojaosto. Seuran miesten edustusjoukkue pelaa Norjan pääsarjassa, Eliteserienissä. Kotiottelunsa se pelaa Intility Arenalla Itä-Oslossa. Vålerenga pelasi ensimmäisen ottelunsa uudella stadionillaan 10.9.2017. Aiemmin joukkueen kotikenttinä ovat toimineet Ullevaal Stadion sekä Bislett Stadion.
Seuran edeltäjä on vuonna 1898 perustettu Fotballklubben Spark. 29. kesäkuuta vuonna 1913 perustettiin Idrettslaget Spring, joka myöhemmin muutti nimensä muotoon Vaalerengens Idrættsforening.
Vålerenga on voittanut Norjan-mestaruuden viisi kertaa ja Norjan Cupin neljästi.
Euro-cupit
Vålerenga on Euroopan cup-kilpailuissa yltänyt parhaimmillaan puolivälieriin Cup-voittajien cupissa kaudella 1998–1999. Tuolloin joukkue pelasi ensimmäisellä kierroksella romanialaisen Rapid Bukarestin kanssa vieraskentällä tasan 2–2 ja kotikentällä maalittoman tasapelin, jolloin se selviytyi vierasmaalisäännöllä jatkoon. Toisella kierroksella Vålerenga voitti kotonaan turkkilaisen Beşiktaşin 1–0 ja pelasi vieraskentällä tasapelin 3–3. Puolivälierissä Vålerengan pudotti jatkosta englantilainen Chelsea, joka voitti kotonaan 3–0 ja vieraissa 2–3. Ensimmäisen kerran Vålerega pelasi cup-voittajien cupissa kaudella 1981–1982, jolloin se hävisi ensimmäisellä kierroksella puolalaiselle Legia Varsovalle.
Euroopan mestarijoukkueiden cupissa Vålerenga pelasi ensimmäisen kerran kaudella 1966–1967, jolloin se pääsi suoraan toiselle kierrokselle mutta hävisi pohjoisirlantilaiselle Linfieldille yhteismaalein 2–5. Kaudella 1982–1983 Vålerenga hävisi karsintakierroksella romanialaiselle Dinamo Bukarestille, kaudella 1984–1985 ensimmäisellä kierroksella tšekkoslovakialaiselle Sparta Prahalle ja kaudella 1985–1986 ensimmäisellä kierroksella neuvostoliittolaiselle Zenit Leningradille. Mestarien liigan karsinnoissa Vålerenga on yltänyt kolmannelle kierrokselle kaudella 2005–2006, jolloin se hävisi rangaistuspotkukilpailun jälkeen belgialaiselle Club Bruggelle voitettuaan edellisellä kierroksella suomalaisen FC Hakan, ja toiselle kierrokselle kaudella 2006–2007, jolloin tšekkiläinen Mladá Boleslav pudotti joukkueen jatkosta.
UEFA-cupissa Vålerenga ylsi parhaimmillaan kolmannelle kierrokselle kaudella 2003–2004. Tuolloin se selviytyi ensimmäiseltä kierrokselta jatkoon vierasmaalisäännöllä pelattuaan itävaltalaisen Grazer AK:n kanssa tasan kotonaan 0–0 ja vieraskentällä 1–1 sekä pudotti toisella kierroksella jatkosta puolalaisen Wisła Krakovan rangaistuspotkukilpailulla molempien osaotteluiden päätyttyä maalittomana. Kolmannella kierroksella englantilaista Newcastle Unitedia vastaan Vålerenga pelasi kotikentällään tasan 1–1 mutta hävisi vierasottelun maalein 3–1. Eurooppa-liigan karsinnoissa Vålerengan pudotti kolmannella kierroksella kreikkalainen PAOK sekä kaudella 2009–2010 että kaudella 2011–2012.
Entisiä pelaajia
left|300px|thumb|Pronssimitalin juhlintaa katsomossa 2006
John Hanning Speke
thumb|upright|John Hanning Speke John Hanning Speke (4. toukokuuta 1827 – 15. syyskuuta 1864 ) oli Britannian Intian armeijan upseeri, joka teki kolme tutkimusmatkaa Afrikkaan. Niilin alkulähteiden etsimistä käsittelevässä kirjassaan Discovery of the Source of the Nile hän myös esittää tutsien ja hutujen alkuperästä niin sanotun haamilaisen teorian.
Speke liittyi Britannian Intian armeijaan vuonna 1844. Hän palveli ensimmäisessä sikhisodassa Sir Colin Campbellin alaisuudessa. Hän teki matkoja Himalajan vuoristoon ja Tiibetiin. Speke teki ensimmäisen tutkimusmatkansa Richard Francis Burtonin kanssa Somaliaan. Matka oli vaarallinen, retkikuntaa vastaan hyökättiin ja molemmat haavoittuivat vakavasti. Speke vangittiin ja häntä kidutettiin useita kertoja keihäällä ennen kuin hän onnistui vapauttamaan itsensä ja pakenemaan. Burton pakeni molemmat posket nuolten lävistäminä. Speke palasi Englantiin ja palveli brittijoukoissa Krimin sodassa.
Vuonna 1856 Speke ja Burton tekivät matkan Itä-Afrikkaan tavoitteenaan löytää Suuret järvet ja Niilin lähteet. Matka oli äärimmäisen rasittava ja molemmat miehet kärsivät erilaisista trooppisista sairauksista. Speke kärsi vakavammin, kun kovakuoriainen pisti hänen korvaansa ja hän joutui sen poistamaan veitsellä. Hän myös sokeutui myöhemmin hetkellisesti. He löysivät ensimmäisinä eurooppalaisina Tanganjikajärven. He kuulivat toisesta järvestä alueella, mutta Burton oli myös liian sairas jatkamaan matkaa. Speke meni siten yksin ja löysi järven, jonka hän nimesi Victorianjärveksi. Tämä oli se järvi, jota voitiin pitää Niilijoen lähteenä. Kuitenkin suurin osa retkikunnan teknisistä välineistä oli kadonnut tässä vaiheessa matkaa ja siten tärkeisiin kysymyksiin järven korkeudesta ja laajuudesta ei saatu vastauksia.
thumb|left|Burtonin ja Speken matkareitti (1857–1858) sekä Speken ja Grantin reitti (1863). Speke palasi Englantiin ennen Burtonia ja piti Kuninkaalliselle Maantieteen Seuralle heidän matkastaan kuuluisan puheen, jossa hän ilmoitti löytäneensä Niilin alkulähteet.
Burton oli suuttunut Speken toimista, koska he olivat sopineet puhuvansa tiedeseuralle yhdessä. Tämä johti siihen, että Speke lähti seuraavalle löytöretkelle ilman Burtonia. James August Grantin kanssa Speke lähti Sansibarista lokakuussa 1860. Kun he saapuivat Ugandaan Grant matkusti pohjoiseen ja Speke jatkoi matkaansa kohti länttä. Speke saapui Victorianjärvelle 28. heinäkuuta 1862 ja matkusti sitten järven länsipuolelle, jossa ei ollut paljonkaan näkemistä, mutta järven pohjoispuolella Speke löysi Niiliä seuraamalla Ripponin putoukset. Speke matkusti sitten alas Niiliä ja liittyi Grantin seuraan. Seuraavaksi hän matkusti Gondoharaan eteläisessä Sudanissa, missä hän tapasi Samuel Bakerin ja hänen vaimonsa ja jatkoi Khartumiin, josta hän lähetti Lontooseen juhlallisen sanoman: "Niili on selvitetty".
Speken matkan merkitystä ei tunnustettu. Burton ilmoitti, että koska Speke ei ollut seurannut Niiliä siitä paikasta, josta se virtaa Victorianjärvestä Gondoharaan, hän ei voinut olla varma olivatko he samalla joella. Keskustelu oli suunniteltu pidettäväksi näiden kahden välillä Kuninkaallisessa Maantieteen Seurassa 16. syyskuuta 1864, mutta Speke kuoli metsästysretkellä edellisenä päivänä hänen aseensa lauettua itsestään. Tämä herätti kysymyksiä siitä, oliko laukaus onnettomuus vai itsemurha. Speke on haudattu Dowlish Wakesiin, Somersetiin.
Elokuvassa Mountains of the Moon (1990) Iain Glen näyttelee Spekeä. Elokuva perustuu William Harrisonin romaaniin Burton ja Speke.
Mount Speke Ruwenzorivuoristossa on nimetty hänen kunniakseen, koska hän kuului alueen varhaisimpiin eurooppalaisiin löytöretkeilijöihin.
Itävallan jääkiekkomaajoukkue
Itävallan jääkiekkomaajoukkue edustaa Itävaltaa miesten kansainvälisissä jääkiekko-otteluissa. Maa liittyi Kansainvälisen Jääkiekkoliiton IIHF:n jäseneksi vuonna 1912. Joukkue on 2022 Kansainvälisen Jääkiekkoliiton IIHF:n ylläpitämässä maailmanrankingissa 15:s. Vuonna 2023 maassa oli 3 300 rekisteröitynyttä miesjääkiekkoilijaa ja 49 jäähallia.
Itävalta ei lukeudu niin sanottuihin jääkiekkoilun suurmaihin, mutta se on ollut usein mukana maailmanmestaruuskilpailuissa ja olympialaisissa. Se on voittanut Euroopan-mestaruuden vuosina 1927 ja 1931. Lisäksi Itävallan joukkue on saavuttanut maailmanmestaruuskisoista kaksi pronssia, vuosina 1931 ja 1947.
Historia
Itävalta ei ole historiansa aikana juuri otellut maailmanmestaruuskisojen ylimmällä sarjatasolla. Joukkue otteli alemmilla tasoilla vuosikymmeniä 1940-luvun jälkeen, pois lukien vuoden 1957 kisat. Se nousi ylimmälle tasolle vasta vuonna 1993. Tämän jälkeen joukkue on pudonnut alemmalle tasolle 1. divisioonaan (eli entinen B-sarja) useita kertoja, mutta vuosituhannen vaihteessa joukkue otteli pääsarjassa seitsemät kisat perätysten.
Itävallan viime vuosikymmenien paras arvokisasaavutus on kahdeksas sija vuoden 1994 maailmanmestaruuskisoista Milanosta. Itävalta pääsi niukalla erolla puolivälieriin, joissa se kohtasi toisen lohkon voittajan Suomen, jolle Itävalta hävisi 10–0.
Kuuluisimpia itävaltalaisia pelaajia on vuonna 2020 uransa lopettanut Thomas Vanek, joka edusti uransa aikana muun muassa NHL-joukkue Columbus Blue Jacketsia. Aikaisemmin hän pelasi Vancouver Canucksissa.
2000-luvun alussa
Itävalta on vain yhden kerran onnistunut saavuttamaan ottelusta pisteen Suomea vastaan maailmanmestaruuskisoissa: Pietarissa vuonna 2000 Itävallan ja Suomen alkulohko-ottelu päättyi maalein 3–3. Itävalta johti kahden erän jälkeen lukemin 2–1, mutta Suomi nousi päätöserässä siitä ohi. Itävalta tasoitti pelin kuitenkin ajassa 59.13 Christoph Brandnerin ylivoimamaalilla.
Kotikisoissaan vuonna 2005 Itävalta putosi 1. divisioonaan, mutta nousi takaisin maailmanmestaruuskilpailuihin vuodeksi 2007. Vuoden 2009 maailmanmestaruuskilpailuissa Itävalta sijoittui putoamissarjassa toiseksi, mutta putosi siitä huolimatta takaisin 1. divisioonaan, sillä seuraavien kisojen isäntämaa Saksa ei sääntöjen mukaisesti voinut tippua. Itävalta oli säilyttää paikkansa vuoden 2015 kisoissa, kun se päätyi Latvian ja Ranskan kanssa tasapisteisiin. Itävalta kuitenkin putosi takaisin 1. divisioonaan. Joukkue ei juuri pysty haastamaan jääkiekon suurmaita, mutta esimerkiksi vuoden 2013 maailmanmestaruuskisoissa joukkue voitti Slovakian voittomaalikilpailun päätteeksi maalein 1–2.
2020-luvulla
Kun Itävallan maajoukkue putosi vuonna 2019 pääsarjasta 1. divisioonaan, se ei palannut alemmalla sarjatasolla yksiäkään maailmanmestaruuskilpailuja. Ensin 1. divisioonan kilpailut peruttiin vuosina 2020–2021 koronapandemian vuoksi. Kun vuonna 2022 Venäjä ja Valko-Venäjä suljettiin maailmanmestaruuskilpailuista Ukrainan sodan vuoksi, Itävalta nousi takaisin maailmanmestaruuskilpailujen pääsarjaan. Itävalta oli Ranskan ohella Kansainvälisen jääkiekkoliiton rankingissa korkeimmalle sijoitetut maat pääsarjamaiden ulkopuolelta. Itävalta pelasikin alkusarjassa hyvin, sillä se riisti Yhdysvalloilta pisteen jatkoajan jälkeen maalein 2–3 Yhdysvalloille päättyneessä ottelussa. Tämän lisäksi Itävalta voitti Tšekin maalein 1–2 voittolaukauskilpailun jälkeen. Se oli Itävallan ensi voitto Tšekistä maailmanmestaruuskilpailuissa.
NHL-pelaajat
200px|thumb|right|[[Reinhard Divisista tuli kaudella 2001–2002 kaikkien aikojen ensimmäinen NHL:ssä pelannut itävaltalainen. Ennen häntä Itävallan maajoukkueessa esiintyneet NHL-pelaajat olivat kaikki pohjoisamerikkalaissyntyisiä.]]
Georges Biard
Georges Biard M.Afr. (27. marraskuuta 1924 – 31. lokakuuta 2003) oli ranskalaissyntyinen, Malissa toiminut roomalaiskatolinen piispa. Hän syntyi Pariisissa, ja hänet vihittiin papiksi 1. helmikuuta 1950. Hänet nimitettiin Moptin hiippakunnan piispaksi 29. syyskuuta 1964. Piispaksi vihkiminen seurasi 2. helmikuuta 1965. Pääkonsekraattorina toimi Luc Auguste Sangaré, jota avustivat Jacques Le Cordier ja Jean-Baptiste-Étienne Sauvage.
Miesten 10 metrin liikkuvamaali ammunnan Euroopan-mestaruuskilpailuissa 2008
10 m liikkuvassamaalissa miehet ampuvat ensiksi 30 hidasta juoksua ja sitten 30 nopeaa juoksua.Joukkuekilpailussa joukkueen muodostavat kolme saman maan kilpailijaa.
Miesten 10 m liikkuvassamaalissa EM-kilpailut 2008 järjestettiin 28. helmikuuta, Winterthurrissa.
Haagan VPK
Haagan VPK ry on vuonna 1904 perustettu palokuntayhdistys, joka toimii Helsingin Haagassa. Haagan VPK:lla on sammutussopimus Helsingin kaupungin kanssa. VPK:n osoite on Kylänevankuja 5.
Haagan VPK:lla on viisi osastoa: hälytysosasto, nuoriso-osasto, varhaisnuoriso-osasto, turvallisuusosasto ja harrastusosasto. Kalustona on sammutusyksikkö RHE331 ja Miehistönkuljetusyksikkö RHE337.
Per Wahlöö
Per Fredrik Wahlöö (5. elokuuta 1926 Halland, Ruotsi – 22. kesäkuuta 1975 Malmö, Ruotsi) oli ruotsalainen kirjailija, lehtimies ja kääntäjä.
Nuorena vasemmistoradikaalina Wahlöö kirjoitti muutaman yhteiskunnallisia teemoja käsittelevän romaanin ennen kuin 1960-luvun puolivälissä alkoi tuottaa rikosromaaneja yhdessä elämänkumppaninsa Maj Sjöwallin (1935–2020) kanssa. Sjöwall ja Wahlöö kirjoittivat yhteistyönä kymmenosaisen, hyvinvointiyhteiskunnan ongelmiin syvälle pureutuvan poliisiromaanisarjan, josta tuli käsite rikoskirjallisuudessa. Koko sarja on suomennettu. Näissä teoksissa rikoksia ratkoo komisario Martin Beck joukkoineen. Useita kirjoja on filmattu.
Freestylehiihdon maailmanmestaruuskilpailut 1986
Freestylehiihdon maailmanmestaruuskilpailut järjestettiin vuonna 1986 ensimmäisen kerran. Kilpailut käytiin Ranskan Tignes’ssä 2.–6. helmikuuta. Kilpailulajeina olivat kumparelasku, hypyt, baletti ja yhdistetty.
Mitalitaulukko
Isäntämaa
Pritzker-palkinto
Pritzker-palkinto myönnetään vuosittain elossa olevalle arkkitehdille merkittävistä saavutuksista arkkitehtuurissa. Palkinnon perusti vuonna 1979 Chicagossa Pritzker-suku ja se on rahalliselta arvoltaan 100 000 Yhdysvaltain dollaria. Palkinto on yksi maailman arvostetuimmista arkkitehtuuripalkinnoista, ja sitä nimitetäänkin usein ”arkkitehtuurin Nobel-palkinnoksi”.
Nguyễn-dynastia
Historia
Nguyễnin suku alkoi saada valtaa jo 1500-luvulla Lê-dynastian valtakaudella. Lê-, Mạc- ja Trinh-sukujen keskinäisten valtataisteluiden ja liittoutumien jälkeen vuonna 1673 saavutettiin rauhanomainen tila, jossa Nguyễn-suku hallitsi lähinnä Vietnamin eteläosia ja Trinh-suku sai pohjoisosat haltuunsa. Tây Sơnin kapinan jälkeen Gia Longista tul keisari vuonna 1802. Hänestä tuli Nguyễn-dynastian perustaja.
Gia Longin kuoleman jälkeen dynastia harjoitti konservatiivista politiikkaa ja vastusti länsimaiden lähetystyötä. Tämä sai ranskalaiset hyökkäämään Vietnamiin ja valtaamaan sen kolme itäistä provinssia. Ranskalaisten vaikutusvalta laajeni, ja lopulta keisarilla oli enää nimellinen valta maan keskiosissa. Bảo Đại luopui kruunusta vuonna 1945.
Pritzker-palkinto
Palkinnon kehittivät Jay A. Pritzker ja hänen vaimonsa Cindy. Pritzker-suku tunnetaan erityisesti Hyatt-hotelliketjun omistajana, ja palkinto jaetaankin Hyatt-säätiön kautta. Aiemmin palkintoon kuului rahasumman lisäksi Henry Mooren veistos, mutta vuodesta 1987 lähtien sen on korvannut pronssinen mitali. Palkinnon saajan valitsee 5–9 jäsenen tuomaristo. Tuomariston jäsenet ovat toimessaan useiden vuosien ajan tasapainoisen valinnan varmistamiseksi. Vuonna 2009 tuomaristoon kuuluivat Peter Palumbo, Alejandro Aravena, Shigeru Ban, Rolf Fehlbaum, Carlos Jimenez, Juhani Pallasmaa, Renzo Piano, Karen Stein ja Martha Thorne.
Fairview (Kentucky)
Asukkaat
Kunnan asukkaista 98,69 prosenttia on valkoisia ja 1,31 prosenttia muita etnisiä ryhmiä. 100 prosenttia asukkaista on Yhdysvaltain kansalaisia. Kunnan väestön keski-ikä on 18,5 vuotta.
Deep Insight
Deep Insight on suomalainen yhtye Kokkolasta, joka yhdistelee amerikkalaista rockia ja emoa.
Historia
Vakiintuneella kokoonpanolla Deep Insight kiersi satoja keikkoja lähinnä Euroopassa laajasti julkaistujen Red Lights White Lines ja One Minute Too Late -albumeiden jälkeen. Bändi kiersi aktiivisimpaan aikaansa mm. The Rasmuksen, Blindsiden, The 69 Eyesin, Disco Ensemblen, Lost Profetsin ja Amuletin kanssa.
Yhtye siirtyi neljännellä albumillaan synkemmästä kitaramusiikista radioystävällisempään suuntaan, Sucker For Love -albumi on äänimaisemaltaan kansainväliseltä kuulostavaa rockia ja se menestyi julkaisunsa jälkeen kohtalaisesti.
Bändi ilmoitti 2011 aloittaneensa uuden albumin työstämisen, mutta uutta albumia ei ole ilmestynyt vaan korkeintaan uusi single vuonna 2016. Nykyään bändi on tauolla ja tauon aikana Villeä on kuultu radiojuontajana.
World Open Karate Championship (IKO Matsushima)
World Open Karate Championships on joka neljäntenä vuotena Tokiossa käytävä IKO Matsushima -liiton järjestämä Kyokushin maailmanmestaruuskilpailut. Sitä on järjestetty vuodesta 2000 lähtien ja se käydään avoimessa painoluokassa. Perustaja Mas Oyaman kuoltua 1994 Kyokushinin IKO-järjestö hajosi useiksi muiksi järjestöiksi. Sen myötä kuudennesta turnauksesta lähtien järjestöt ovat pitäneet omalla nimellä World Open turnauksia. Kuudennet kilpailut jouduttiin siirtämään koronaviruspandemian vuoksi.
Michael Novak
thumb|right|Michael Novak Michael John Novak (9. syyskuuta 1933 Johnstown, Pennsylvania – 17. helmikuuta 2017 Washington) oli yhdysvaltalainen katolinen uskonnonfilosofi ja diplomaatti. Hän julkaisi lähes 25 kirjaa filosofian ja teologian aiheista; kenties tunnetuin on The Spirit of Democratic Capitalism vuodelta 1982.
Novak syntyi Johnstownissa, Pennsylvaniassa. Hän valmistui Harvardin yliopistosta, Rooman Gregoriaanisesta yliopistosta ja Stonehill Collegesta. Hän toimi Yhdysvaltain suurlähettiläänä UNCHR:lle vuonna 1981.
Novakille myönnettiin vuonna 1994 Templeton-palkinto. Hänellä oli kuvittaja Karen Laub-Novakin kanssa lapset Richard, Tanya ja Jana.
Noel Harrison
Noel Harrison (29. tammikuuta 1934 Lontoo – 19. lokakuuta 2013 Devon, Cornwall) oli englantilainen näyttelijä, laulaja ja olympiatason alppihiihtäjä. Musikaalinäyttämöillä pääuransa tehnyt Harrison muistetaan parhaiten vuoden 1968 elokuvasävelmän ”The Windmills of Your Mind” ensimmäisenä levyttäjänä, mutta 1960-luvulla hän myös näytteli muutamissa elokuvissa ja televisiosarjoissa. Nuoruudessaan 1950-luvulla Harrison oli mukana Ison-Britannian alppihiihtojoukkueessa muun muassa Oslon 1952 ja Cortina d’Ampezzon 1956 talviolympialaisissa. Hänen isänsä oli näyttelijä Rex Harrison.
Elämä ja ura
Noel Harrison syntyi näyttelijä Rex Harrisonin ja tämän ensimmäisen vaimon Collette Thomasin pojaksi Lontoon Kensingtoniin. Sotavuosina Noel-poika oli hoidossa äidin vanhempien luona Cornwallissa. Kun vanhemmat erosivat, poika jäi äidille joka muutti Sveitsiin ja yritti laittaa 15-vuotiaan Noelin englantilaiseen Radley Collegen sisäoppilaitokseen, jonka poika jätti kuitenkin pian kesken. Hän innostui Sveitsissä alppihiihdosta ja eteni aina brittien olympiajoukkueisiin asti. Asepalveluksen jälkeen Noel Harrison elätti itseään kitaransa kanssa yökerhoissa ja ravintoloissa.
1960-luvun alkupuolella Noel Harrison näytteli Euroopassa muun muassa elokuvissa Meidän vihollisten kesken (I due nemici, 1961), Kuumat linjat (Hot Enough for June, 1964) ja Ansa agentille (Where the Spies Are, 1965), kunnes muutti Yhdysvaltoihin. Sielläkin hän esiintyi yökerhoissa mutta sai myös ensimmäisen hittilevytyksensä Charles Aznavourin laululla ”A Young Girl”. Hän pääsi näyttelemään miespääosaa Napoleon Solo -televisiosarjan spinoffissa nimeltä Girl from U.N.C.L.E..
Kansainväliseen kuuluisuuteen Noel Harrison nousi saatuaan Andy Williamsin kieltäydyttyä tehtäväkseen laulaa Michel Legrandin ja Alan ja Marilyn Bergmanin sanoittaman laulun ”The Windmills of Your Mind” elokuvassa Thomas Crownin tapaus (1968). Tulkinta nousi brittien singlelistan kymmenen parhaan joukkoon ja voitti parhaan laulun Oscar-palkinnon. Edellisenä vuonna saman palkinnon oli voittanut hänen isänsä Rex Harrison laululla ”Talk to the Animals”.
Noel Harrison sai levytyssopimuksen Reprise Records -merkille, joka julkaisi vuosina 1967–1969 kolme hänen albumiaan: Collage, Santa Monica Pier ja The Great Electric Experiment Is Over. Hänen tulkinnastaan Leonard Cohenin laulusta ”Suzanne” tuli pieni hitti.
Vuodesta 1972 Noel Harrison asui Kanadan Nova Scotian provinssissa, jossa hän teki teatteritöitä ja toimi televisio-ohjelmien isäntänä ja juontajana. 1980-luvun vaihteessa hän palasi Los Angelesiin, jossa hän musikaaliroolien, laulunteon ja näyttelemisen ohella käsikirjoitti muutamia pehmopornoelokuvia. Vuosituhannen vaihteessa Noel Harrison muutti takaisin kotimaahansa Englantiin, jossa hän jatkoi teatterityötä ja kuoli kotonaan Devonissa pian viimeiseksi jääneen näytäntönsä jälkeen.
Herakleia (Mygdonia)
Herakleia oli antiikin aikainen kaupunki ja kaupunkivaltio (polis) Mygdoniassa Makedoniassa nykyisen Kreikan alueella. Sen tarkkaa sijaintia ei tunneta.
Herakleian arvellaan sijainneen Aksios-joen itärannalla. Erääksi sijaintipaikaksi on ehdotettu nykyisen Ágios Athanásioksen lähistöä Thessalonikin luoteispuolella. Sieltä on löydetty makedonialaisaikaisia hautoja. Herakleian kaupunkivaltioon kuuluneen alueen kokoa ei tunneta.
Myöskään Herakleian historiasta ei tiedetä paljoakaan. Kaupunki tunnetaan lähinnä epigrafisista lähteistä. Lisäksi sen mainitsee Stefanos Byzantionlainen. Kaikki lähteet ovat myöhäisiä, mutta kaupungin tiedetään olleen olemassa klassisella kaudella. Vaikka Herakleia on luetteloitu nykytutkimuksessa polisten eli itsenäisten kaupunkivaltioiden joukkoon, sen todellinen asema tunnetaan kuitenkin huonosti. Kaupungin kansalaisesta käytettiin etnonyymiä Hērakleōtēs.
Abderrahmane Hammad
Abderrahmane Hammad (s. 27. toukokuuta 1977 Dellys, Algeria) on uransa jo lopettanut algerialainen korkeushyppääjä ja olympiapronssimitalisti. Hammad saavutti pronssia vuoden 2000 kesäolympialaisista Sydneystä tuloksella 232. Hammad on myös kolminkertainen Afrikan mestari. MM-kisoissa neljästi mukana olleen Hammadin paras sijoitus MM-kisoista on vuoden 2001 kisojen yhdeksäs sija. Hänen ennätyksensä on 234, joka on myös Algerian ennätys.
Kraniosakraaliterapia
pienoiskuva|Kuvassa kraniosakraaliterapeutti käyttää tekniikkaa nimeltä: Occipital hold. Se on yksi kraniosakraaliterapian manuaalisista tekniikoista, jossa terapeutti pitää kevyesti käsiä kallon takaosan ja niskan alueella, ja jonka käyttötarkoitukset ovat yksilöllisiä. Kraniosakraaliterapia on manuaalinen eli käsillä tehtävä vaihtoehtohoitoihin ja täydentäviin hoitoihin kuuluva hoitomuoto, jota käytetään tuki- ja liikuntaelimistön rakenteellisten ja toiminnalisten häiriö- ja kiputilojen tutkimiseen, hoitamiseen ja ennaltaehkäisyyn. Hoitomuodon toimivuudesta on vain rajallisesti tieteellistä näyttöä.
Vaikka hoitomuodon nimi viittaa spesifiin alueeseen kehossa, kraniosakraaliterapiaa käytetään hoitona muihinkin tuki- ja liikuntaelimistön sairauksiin. Kraniosakraaliterapian kuten muidenkin manuaalisten terapioiden (hieronta, fysioterapia) käytöstä on aina hyvä keskustella hoitavan lääkärin kanssa.
Kraniosakraaliterapia on levinnyt laajalti eri puolille maailmaa 1900-luvun loppupuolella ja 2000-luvulla.
Kraniosakraaliterapian toimivuudesta on rajallisesti tieteellistä näyttöä, ja olemassaoleva tutkimus on yleisesti laajuudeltaan ja laadultaan heikkoa sekä tuloksiltaan vaihtelevaa.
Sisygambis
Sisygambis oli Persian kuninkaan Dareios III:n äiti. Hän oli ehkä myös Dareioksen vaimon Statiran äiti.
Vuonna 333 eaa. Dareios lähti Vähään-Aasiaan kukistamaan Aleksanteri Suuren johtamia makedonialaisia. Dareios otti äitinsä, vaimonsa ja tyttärensä Statiran ja Drypetiksen mukanaan tälle sotaretkelle. Persialaisten kärsittyä tappion Issoksen taistelussa Darioksen perhe joutui Aleksanterin vangiksi. Dareioksen perhe luuli Dareioksen kuolleen, mutta Aleksanteri lähetti Leonnatoksen heidän luokseen kertomaan, että Dareios oli vielä elossa. Kun Aleksanteri meni tapaamaan Dareioksen perhettä Hefaistionin kanssa, luuli Sisygambis aluksi, että pidempi Hefaistion olisi ollut kuningas. Huomattuaan virheensä Sisygambis pelästyi, mutta Aleksanteri ei välittänyt tästä vaan antoi Dareioksen perheelle samanlaiset oikeudet, mitä heillä oli ollut ennenkin.
Sisygambis seurasi perheensä kanssa Aleksanterin armeijan mukana. Heidän annettiin lopulta asettua Susaan. Dareioksen vaimo Stateira oli kuollut aikaisemmin, ehkä vuonna 331 eaa. Kun Bessos tappoi Dareioksen, lähetti Aleksanteri Dareioksen ruumiin Sisygambikselle, jotta tämä saisi haudata poikansa persialaisen tavan mukaan. Kun Aleksanteri palasi Intian sotaretkeltään vuonna 324 eaa., meni hän naimisiin Sisygambiksen lapsenlapsen Statiran kanssa. Hefaistion puolestaan meni naimisiin Drypetiksen kanssa. Kummastakin tuli kuitenkin pian leskiä, koska Hefaistion kuoli vuonna 324 eaa. ja Aleksanteri vuonna 323 eaa. Aleksanterin kuoleman jälkeen Roksane antoi murhata sisarukset. Sisygambis kuoli myös pian tämän jälkeen. Quintus Curtius Rufuksen mukaan Sisygambis teki itsemurhan kuultuaan Aleksanterin kuolemasta.
Fredrik Monsen
Christian Fredrik Monsen (27. huhtikuuta 1878 Kristiania – 31. tammikuuta 1954 Oslo) oli norjalainen opettaja, toimittaja ja työväenpuolueen poliitikko. Hän istui suurkäräjillä vuosina 1922–1949 ja toimi niiden puhemiehenä 1945–1949. Vuosina 1928, 1935 ja 1936–1939 hän oli Norjan pormestari. Monsen edusti vuosina 1925–1927 kommunistista puoluetta, mutta palasi työväenpuolueeseen.
Vadelma
Ulkonäkö ja koko
pienoiskuva|Marja pienoiskuva|Marja (puolittunut) pienoiskuva|Marjoja Vadelmapensas voi kasvaa noin kaksi metriä korkeaksi. Vadelman varsi on yleensä piikikäs. Sen vihreät lehdet ovat sahalaitaisia. Vadelman kukka kasvaa noin yhden senttimetrin kokoiseksi ja on normaalisti vihertävänvalkoinen. Itse marja on monen pienen yhteenkasvaneen luumarjan muodostama kerrannaisluumarja. Väriltään se on kypsänä tummanpunainen.
Levinneisyys ja elinympäristö
Tyypillisiä vadelman kasvupaikkoja luonnossa ovat hakkuuaukeat ja ojan vierustat. Vadelmaa kasvaa myös kallioilla ja typpipitoisilla alueilla. Se ei kuitenkaan kestä puiden kanssa kilpailua, vaan katoaa metsän varttuessa. Vadelma on yleinen koko Suomessa lukuun ottamatta pohjoisinta Lappia, missä se on harvinainen.
Käyttö ravintona
Vadelmissa eli vadelmapensaan marjoissa on kohtalaisen paljon hedelmähappoja, sokereita on runsaasti varsinkin aurinkoisina kesinä. Kivennäis- ja hivenaineista vadelmassa on runsaasti etenkin magnesiumia ja mangaania. Vadelmat ovat hyviä tuoreeltaan käytettynä sekä mehuina ja hilloina. Niistä valmistetaan myös siirappia, viinejä, liköörejä ja viinietikkaa. Makeisissa ja kosmeettisissakin tuotteissa käytetään vadelmia. Vadelman lehdistä voi tehdä teetä, ja niitä voi kerätä jo nuppuisina keväällä salaattien sekaan ja ruokien koristeeksi. Myös nuoria kuivattuja kevätversoja voi hyödyntää. Teenä lehtiä käytetään joko tuoreena, kuivattuna tai hiostettuna. Hiostus sopii erittäin hyvin vadelmalle ja tuo esille uusia aromeja. Lehdissä on C-vitamiinia 400 mg per 100 g, venäläisissä tutkimuksissa jopa kaksinkertaisesti tämä määrä. Lehtiä voi kerätä ensimmäisen vuoden versoista koko kesän mutta toisen vuoden versoista viimeistään kukinnan aikana.
Puutarhavadelma
Vadelmasta on jalostettu viljelyyn sopivia muotoja, jotka tuottavat esimerkiksi suurempia marjoja ja suurempaa satoa. Tavallisimpia lajikkeita ovat Muskoka ja Ottawa.
Ravintoainesisältö
100 grammaa tuoreita vadelman marjoja sisältää ravintoaineita keskimäärin :
Tomer Hemed
Tomer Hemed (s. 2. toukokuuta 1987 Haifa, Israel) on israelilainen jalkapalloilija. Hän edustaa Englannin mestaruussarjassa pelaavaa Charlton Athleticia ja on pelipaikaltaan hyökkääjä.